सनितपुर जिल्लानि सिङाव थानाय राङापारा थानानि सा राङापारा 1 नं गेरगुवाजुलि गामिनि सासे आयजोखौ दायनिनि सन्देह’आव खास्रि बिस्रि जिउ फोजोबग्रा दायनिगिरिखौ राङापारा पुलिस बिफाना खाबाय । मिथिनो मोननाय बायदिब्ला लखेस्वरि दैमारिखौ बुथारनाय  समाव बेजों लोगोसे 12 बोसोर बैसोनि महित मुंनि फिसौज्ला दंफायोमोन आरो महितखौबो दुथांफोरा हमनानै लादोंमोन आरो बुथारनोबो हुमखि होदोंमोन नाथाय गथ’आ जाथायनिफ्राय बोरैबा खारगनो हादोंमोन । पुलिसनि सोंथियाव उन्दै गथ’ महितआ बै बुथारग्राफोरखौ गामिनिनो होननानै खोन्थायो आरो सिनायनो हायो । सिनायनाय दायनिगिरिफोरखौ पुलिस बिफानआ गासै साबा खाबाय होनना जोंनिसिम खौरां सौफैदों ।  खाजानाय सुबुंफोरा फारियै – लबिन्द्र मोसाहारि (38), सामेस्वर बसुमतारि (46), लितन बसुमतारि (36), खोरोमदाव बसुमतारि (20), बिष्तु बसुमतारि(21) । खाजानाय दायनिगिरिफोरा साब्रैआ 1 नं गेरगुवाजुलि गामिनि आरो सासेआ 1 नं जुगिबिल गामिनि । दायनिगिरिखौ मा साजा होगोन बेनि दा जेबो गुमुर मोन्थनाय जायाखै ।